laion/Wikipedia-Exotic huggingface dataset:
Sjögren (haavlipüss)

Sjögren on Rootsi 12-kaliibriline poolautomaatne haavlipüss, mille konstrueeris leidur Carl Axel Theodor Sjögren. Relva toodeti algul Rootsis AB Svenska Vapen- och Ammunitionsfabrikenis, hiljem Taanis Håndvåbenværkstederne Kjøbenhavnis. Relv kasutab inertsiaalsüsteemi, mille hiljem võttis üle Itaalia relvatootja Benelli ning mis tänapäeval on haavlipüsside seas laialt levinud. Sjögreni süsteemiga toodeti ka mõned 7,63-millimeetrise kaliibriga, relval Gevär m/96 põhinevad vintpüssid. Neid küll pakuti potentsiaalsetele klientidele ning testiti, kuid lõpuks tellijat ei leitud ja tootmine katkestati. Forgotten Weapons, vaadatud 29. veebruaril 2016. Gundigest.com. Vaadatud 29. veebruaril 2016.
Adam Federici

Adam Jay Federici (sündinud 31. jaanuaril 1985 Nowras) on endine Austraalia jalgpallur (väravavaht). 2003. aastal liitus ta Inglismaa klubiga Wolverhampton Wanderers, kuid klubi põhimeeskonnas ei mänginud ta kordagi. Hooajal 2003–04 mängis Federici Itaalia tugevuselt kolmanda liiga klubis Torres. 2005. aastal naasis Federici Inglismaale, kus mängis klubikarjääri järgmised 15 aastat. 2005. aasta jaanuaris sõlmis ta lepingu Readingiga. Suurem osa aastatest 2005–2008 oli ta Readingist laenul Inglismaa madalamate liigade klubides. Readingi meeskonnas debüteeris hooajal 2005–06 Inglismaa liigakarikavõistlustel. Inglismaa kõrgliigas debüteeris ta Readingi meeskonnas 1. aprillil 2007 mängus Tottenham Hotspuri vastu. 26. detsembril 2008 lõi Federici Inglismaa esiliigas mängus Cardiff City vastu värava. Hooajal 2009–10 tõusis ta Readingi esiväravavahiks. 2015. aastal valiti ta Readingi hooaja parimaks mängijaks. 2015. aasta mais sõlmis ta lepingu Inglismaa kõrgliiga klubiga AFC Bournemouth. Aastatel 2018–2020 kuulus ta Stoke City ridadesse. 2020. aasta juulis sõlmis ta lepingu äsja Austraalia kõrgliigaga liituva klubiga Macarthur FC. Vigastuse tõttu teatas ta jalgpallurikarjääri lõpetamisest 2021. aasta oktoobris. Austraalia jalgpallikoondises mängis Federici aastatel 2010–2016 kokku 16 korda. Ta kuulus Austraalia koondisse 2010. aasta maailmameistrivõistlustel. Lisaks kuulus ta 2008. aasta suveolümpiamängude jalgpalliturniiril Austraalia olümpiavõistkonda. "Former Australian goalkeeper Adam Federici retires ahead of Macarthur FC's A-League Men season". abc.net.au. 23.10.2021. Vaadatud 23.10.2021  Adam Federici – pildid, videod ja helifailid Wikimedia Commonsis
Ronov nad Doubravou

Ronov nad Doubravou (saksa keeles Ronow an der Doubrawa) on linn Tšehhis Pardubice maakonnas Chrudimi ringkonnas. Ronov nad Doubravou asub Chrudimist umbes 20 km lääneedelas ja Pardubicest ligi 24 km edelas. Ronov nad Doubravoud on esmamainitud 1307. aastal. Linnaõigused sai Ronov nad Doubravou 1908. aastal. 1945. aastal kaotas Ronov nad Doubravou linnaõigused, kuid sai need 1. juunil 1998. aastal tagasi. Ronov nad Doubravous on sündinud tšehhi maalikunstnik Antonín Chittussi (1847–1891). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Ronov nad DoubravouMístopisný průvodce po České Republice Antonín Chittussi (1847 - 1891) Ronov nad Doubravou a okolí - stránky občana města
Matt Derbyshire

Matthew Anthony Derbyshire (sündinud 14. aprillil 1986 Great Harwoodis) on Inglismaa jalgpallur, kes mängib ründajana Küprose kõrgliiga klubis AEK Larnaca. 2003. aastal liitus ta Blackburn Roversiga, mille meeskonnas debüteeris ta Inglismaa kõrgliigas 7. mail 2005 mängus Fulhami vastu. Hooaja 2005–06 esimeses pooles oli ta laenul Inglismaa esiliiga klubis Plymouth Argyle, kuid ei löönud ühtegi väravat. Hooaja teises pooles läks ta laenule Inglismaa tugevuselt neljanda liiga klubisse Wrexham, lüües kümme väravat. Inglismaa kõrgliigas lõi Derbyshire Blackburn Roversi meeskonnas esimese värava 1. jaanuaril 2007 mängus Wigan Athleticu vastu. Kokku lõi ta sel hooajal Inglismaa kõrgliigas viis väravat, lisaks neli väravat Inglismaa karikavõistlustel. 2009. aasta jaanuaris läks ta laenule Kreeka kõrgliiga klubisse PAE Olympiakós, kellega sõlmis sama aasta juunis püsiva lepingu. Hooajal 2008–09 tuli ta klubiga Kreeka meistriks. 2009. aasta mais toimunud Kreeka karikafinaalis lõi Derbyshire AEK Ateena vastu kaks väravat, sh värava kuuendal üleminutil, mis viis mängu lisaajale ja lõpuks penaltiseeriani, kus Olympiakós võitis. Derbyshire valiti karikafinaali parimaks mängijaks. Hooajal 2010–11 oli ta Olympiakósest laenul Inglismaa kõrgliiga klubis Birmingham City, kuid ei löönud liigas ühtegi väravat. 2011. aasta mais sõlmis ta lepingu Inglismaa esiliiga klubiga Nottingham Forest. Hooajal 2012–13 oli ta laenul Inglismaa tugevuselt kolmanda liiga klubis Oldham Athletic ja esiliiga klubis Blackpool. Aastatel 2014–2016 mängis Derbyshire Inglismaa esiliigas Rotherham Unitedi ridades. Aastatel 2016–2020 mängis Derbyshire Küprose kõrgliiga klubis AC Omonia. Ta paistis Küprosel eeskätt silma kahel esimesel hooajal, mil oli mõlemal korral liigas suurim väravakütt (vastavalt 24 ja 23 väravat). 2020. aasta augustis sõlmis ta kaheaastase lepingu äsja Austraalia kõrgliigaga liituva klubiga Macarthur. Ta lõi hooajal 2020–21 Austraalia kõrgliigas 14 väravat ja valiti liiga hooaja sümboolsesse koosseisu, kuid 2021. aasta suvel naasis ta Küprose kõrgliigasse, liitudes AEK Larnacaga. Aastatel 2007–2009 mängis Derbyshire Inglismaa kuni 21-aastaste koondises. Olympiakós Kreeka kõrgliiga: 2008–09 Kreeka karikas: 2008–09 Birmingham City League Cup: 2010–11 https://www.soccerbase.com/players/player.sd?player_id=41202&season_id=134 (vaadatud 27.4.2021) "Signing news: Macarthur secure English striker Derbyshire". a-league.com.au. 4.8.2020. Vaadatud 27.4.2021  Matt Derbyshire – pildid, videod ja helifailid Wikimedia Commonsis
Ribeyrolles 1918 (automaatkarabiin)

Ribeyrolles 1918 oli katse toota Prantsusmaa relvajõududele automaatrelva. See kasutas eksperimentaalset 8×35 mm padrunit, 25-lasulist salve ning selle efektiivne laskeulatus oli 400 meetrit. Selle laskemoon konstrueeriti padruni .351 Winchester Self-Loading põhjal ning see oli mõnede allikate järgi esimene spetsiaalselt ehitatud keskmise suurusega padrun. Teise allika järgi oli selle laskemoon nimega 8×32 mmSR. Relva ametlik nimi oli Carabine Mitrailleuse 1918 ('masinkarabiin 1918'). Ribeyrollesil oli relva esiosas harkjalg (mis viitas, et seda taheti hakata kasutama jao automaatrelvana) ja samasugune tääk nagu Berthieri vintpüssil 1907/15. Chauchat-Ribeyrolles 1918 (püstolkuulipilduja) Avtomat Fjodorova Fusil Automatique Modèle 1917 MP 18 Vollmer M35 "Assault Rifles And Their Ammunition:". Quarry.nildram.co.uk. 15. juuli 1943. Originaali arhiivikoopia seisuga 2. juuni 2014. Vaadatud 15. veebruar 2011. "Re: FRENCH WEAPONS" #56 has info from Jean Huon (2007). Les pistolets mitrailleurs français. Editions Crépin-Leblond. ISBN 978-2-7030-0300-7. Cf. "Re: FRENCH WEAPONS" #58. "French .351 W.S.L." iaaforum.org (International Ammunition Association). Vaadatud 15. veebruar 2011. "8x35 Ribeyrolle / 8 mm Ribeyrolles / 8x35 SR / SAA 3875" (hispaania). Municion.org. Originaali arhiivikoopia seisuga 5. september 2008. Vaadatud 31. detsember 2020. Ribeyrolles 1918 – Prantsusmaa esimene rünnakrelv või läbikukkunud prototüüp? Pilt Ribeyrollesist Karabiin Mitrailleuse 1918
Karma (agrolinnake)

Karma on agrolinnake Valgevenes Homieli oblasti Dobruši rajoonis, Karma külanõukogu halduskeskus. Asula asub Chorapući jõe kaldal, oblasti keskusest Homielist 45 ja rajooni keskusest Dobrušist 17 kilomeetri kaugusel. Karmas on keskkool, kultuurimaja, postkontor ja raamatukogu. Sealne Jumalaema Kaitsmise kirik valmis XIX sajandil. Asula kohta on esimesi teateid XVI sajandist, mil see oli Leedu suurvürstide valduses ja kuulus Minski vojevoodkonda ning selle Rečyca maakonda. Hiljem oli see Czartoryskite valduses. Seoses Poola jagamisega läks Karma aastal 1772 Venemaa koosseisu, kus hakkas kuuluma Mogiljovi kubermangu ja Belitsa maakonda, aastast 1852 Gomeli maakonda. Aastast 1775 läks see krahv Pjotr Rumjantsev-Zadunaiski valdusse, külas olid kõrts ja vesiveski. Aastal 1801 ehitati vana kirikuhoone asemele uus, aastal 1832 asendati ka see tellistest kirikuhoonega. Aastal 1834 läks küla Ivan Paskevitši valdusse. Aastal 1886 oli Karmas magasiait, aastal 1897 apteek, velskripunkt ja kõrts; lisaks tegutsesid külas kaks telliselöövi. Aastal 1918 vallutasid küla Saksa väed. Aastal 1926 olid Karmas tarbijate kooperatiivi osakond, sidejaoskond ja kool. Samal aastal sai külast kohaliku külanõukogu keskus. Aastal 1929 moodustati külas kolhoos. Augustis 1941 ja septembris 1943 lasid karistussalklased maha 17 küla elanikku ning põletasid maha 640 maja. Lahingutes küla pärast hukkus 10 Nõukogude sõdurit. Sõjas hukkus 360 küla elanikku. 1989. aastal rajati külla elamud 69 Tšornobõli katastroofis saastunud tsoonist ümber asustatud pere tarbeks. 8. augustil 2000 avati külas klooster. 23. veebruaril 2010 sai Karma agrolinnakese staatuse. "Arhiivikoopia". Originaali arhiivikoopia seisuga 11. oktoober 2020. Vaadatud 27. aprillil 2021.{{netiviide}}: CS1 hooldus: arhiivikoopia kasutusel pealkirjana (link) "ГОСКАРТГЕОЦЕНТР". Originaali arhiivikoopia seisuga 28. september 2018. Vaadatud 27. aprillil 2021. Святой Праведный Иоанн Кормянский. Свято-Иоанно-Кормянский монастырь Решение Добрушского районного Совета депутатов от 23 февраля 2010 года № 191 «О преобразовании некоторых сельских населённых пунктов Добрушского района в агрогородки»
Karbonaatsed mineraalid

Karbonaatsed mineraalid on mineraalid, mis sisaldavad karbonaatiooni (CO32–) ning metallikatiooni. Tähtsamad karbonaatsed mineraalid on kaltsiit, dolomiit, aragoniit, sideriit, ankeriit, rodokrosiit, magnesiit jne. Kivimeid, mille koostisest üle 50% moodustavad karbonaatsed mineraalid, nimetatakse karbonaatkivimeiks. Karbonaatkivimeid esineb nii tard- (karbonatiit), moonde- (marmor) kui ka settekivimite (lubjakivi) hulgas, kuid kõige levinumad on nad kindlasti settekivimite seas.
Vlachovo Březí

Vlachovo Březí (saksa keeles Wällisch Birken, Wällischbirken) on linn Tšehhis Lõuna-Tšehhi maakonnas Prachatice ringkonnas. Vlachovo Březí asub Prachaticest umbes 8 km põhjas ja České Budějovicest 39 km lääneloodes. Vlachovo Březí asub merepinnast 525 meetri kõrgusel. Vlachovo Březít on esmamainitud 1274. aastal. 1359. aastast on esimesed andmed sealse kiriku kohta. Vlachovo Březí sai alevi staatuse 1538. aastal ja linnaõigused 1868. aastal. Vlachovo Březí vanalinn on alates 22. septembrist 1995 ajalooline linnakaitseala. Vlachovo Březís on sündinud tšehhi maletaja ja katoliku vaimulik Karel Traxler (1866–1936). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Vlachovo Březí (okres Prachatice) RIS - Regionální informační servis. Vaadatud 14. aprillil 2023 Vlachovo Březí Místopisný průvodce po České Republice Vlachovo Březí : právní ochrana Národní památkový ústav. Památkový katalog. Vaadatud 25. juunil 2023 Karel Traxler Veselský šach
Arvo Iital

Arvo Iital (sündinud 3. oktoobril 1952 Tallinnas) on eesti keskkonnateadlane ja professor. Lõpetas 1979 Tartu Riikliku Ülikooli geograafia (füüsiline geograafia) erialal. Magistrikraad 1999(Toitainete ärakanne põllumajanduslikelt väikevalglatelt, juh Enn Loigu, Tallinna Tehnikaülikool, ehitusteaduskond, keskkonnatehnika instituut, keskkonnakaitse aluste õppetool) ja 2005 doktorikraad (Monitoring of Surface Water Quality in Small Agricultural Watersheds. Methodology and optimation of monitoring network. Põllumajanduslike väikevalglate pinnavee seire. metodoloogilised alused ja seirevõrgu optimeerimine, juh Enn Loigu). Eesti Looduskaitse Selts, osakonnajuhataja, aseesimees, esimees 1979–1994; TTÜs 1994–…: keskkonnatehnika instituudi teadur, keskkonnakaitse aluste õppetooli lektor, dotsent 1994–2005; ehitusteaduskonna keskkonnatehnika instituudi keskkonnakaitse aluste õppetooli dotsent 2005–2011, professor 2011–[[2016]; inseneriteaduskonna ehituse ja arhitektuuri instituudi professor 2017–… Bio- ja keskkonnateadused. Keskkonnaseisundit ja keskkonnakaitset hõlmavad uuringud; Keskkonnatehnoloogia, reostuskontroll; Veekvaliteet ja seda mõjutavad tegurid, põllumajandustootmise mõju veekvaliteedile ja toitainete koormus, isepuhastusprotsessid jõgedes, veeseire metodoloogia, keskkonna süsteemanalüüs. Avaldanud üle 60 teaduspublikatsiooni. Tema juhendamisel on kaitstud 30 magistri- ja 3 doktoritööd. Ajakirjade Journal of Environmental Monitoring; Science of the Total Environment; Journal of Hydrology; Hydrology Research; Fundamental and Applied Limnology; Agriculture, Ecosystems and Environment, Env. Monitoring and Assessment; Journal of Marine Systems; Boreal Environment Research; Ecological Economics retsensent 2007–…; Põhjamaade Põllumajandusteadlaste Ühingu liige, Põhjamaade Hüdroloogia Assotsiatsiooni liige, Eesti Veeühingu liige 2009–…; konverentsi Climate Change Management (Guatemala 2013) teaduskomitee liige 2012–2013; Eesti Ökoloogiakogu juhatuse liige 2012–…; TTÜ ehituse ja arhitektuuri instituudi nõukogu liige 2012–…; ajakirja "Agriculture, Ecosystems and Environment" erinumbri toimetaja 2013; ajakirja "Journal of Water Security” toimetuskolleegiumi liige 2013…; Euroopa Teaduse infrastruktuuri strateegilise foorumi (ESFRI) ekspert 2013–2018; Eesti Looduskaitse Seltsi juhatuse liige 2013–2019; ajakirja "Journal of Water and Land Development" toimetuskolleegiumi liige 2014…; Põhjamaade 2015. a. hüdroloogiakonverentsi teaduskomitee liige 2014–2015; Põhjamaade 2016. a. hüdroloogiakonvetentsi teaduskomitee liige 2015–2016; nõuandva toimetuskolleegiumi liige ajakirjas "International Journal of Climate Change Strategies and Management" 2015–2019; TTÜ Kirjastuse kirjastusnõukogu liige 2015–…; Kliimamuutuste kommunikeerimise sümpoosioni teaduskomitee liige, Graz, Austria 2017–2018. Arvo Iital Eesti Teadusinfosüsteemis Arvo Iital Eesti Teadusinfosüsteemis
Inimfaktor lennunduses

Inimfaktor ehk inimtegur on inimese anatoomiliste, füsioloogiliste ja psühholoogiliste omaduste kogum, mis avaldub erinevate valdkondade inim-masin-süsteemi tegevuses vajaliku ja õigeaegse tulemuse saavutamisel.() Inimtegur iseloomustab inimese usaldusväärsust inim-masin süsteemi tegevuses, kus inimene on vajaliku tegevuse täitmise kiiruses kõige nõrgem lüli. Inimtegevus on oluline ja vajalik lüli, mis tagab tehnosüsteemide ühendamise. Inimesed võivad oma tegevuses vigu teha, eriti tööl, kus on vajalik spetsiifiline haridus. Inimfaktor saab määravaks tehnosüsteemides toimuvate õnnetuste korral. Õnnetuste ja katastroofide andmete analüüs näitab, et suur osa ohust tuleneb asjaolust, et inimesed teevad valesid otsuseid, kui nad ise saavad ohuallikaks. Eriti on seda käsitletud lennunduse dokumentides ja ohutuse manuaalides. Lennunduses peetakse inimfaktorit kõige olulisemaks tingimuseks, mis mõjutab igasuguse õhusõiduki taset ja määrab lennuohutuse seisundi. Inimene on lennundussüsteemi kõige paindlikum, kohanemisvõimelisem ja olulisem element, kuid ka kõige haavatavam tema tegevuse negatiivse mõju võimalikkuse osas. Rahvusvahelise tsiviillennundusorganisatsiooni (ICAO) andmetel kolm neljast õnnetusest on seotud inimteguriga, kaasarvatud lennumeeskonna, lennujuhi ja inseneride eksimused.   SHELL-mudel on inimtegurite kontseptuaalne mudel, mis selgitab lennunduse inimtegurite ulatust. Samal ajal antud mudel aitab mõista inimteguri seoseid lennundussüsteemi ressursside ja keskkonna (lendava alamsüsteemi) ja inimkomponendi vahel lennundussüsteemis. Selle mudeli esitas esimest korda Elwyn Edwards 1984. aastal. S – Software – arvuti tarkvara. H – Hardware – riistvara, elektroonika ja lennuki mehaanilised seadmed. E – Environment – keskkond, kus töötavad (või töötasid) arvuti tarkvara ja riistvara. L – Liveware – inimlik element või inimesed lennundussüsteemis. Need on näiteks lennukipersonali töötajad, kes käitavad õhusõidukeid, salongipersonali, maapealne meeskond, juhtkond ja halduse töötajad. Just selle skeemi abil saab põhjalikult, kuid samal ajal väga korralikult analüüsida õnnetust inimfaktori järgi, kuna kõik on omavahel seotud. Algselt James Reasoni pakutud Šveitsi juustu õnnetusjuhtumite põhjusmudel võrdleb inimese süsteemi kaitset rea juhuslike aukudega Šveitsi juustuviiludes. Juustuviilud on paigutatud üksteise suhtes vertikaalselt ja paralleelselt ning iga viilu vahel on tühimikud. Juhul, kui probleem läheb kõigist aukudest algusest lõpuni, tekib viga ehk juhtub tööõnnetus. Tehnikaleksikon( A.Wenner, Caren. What is Human Factors and Why is it Important? Ameerika Ühendriigid : Sandia National Laboratories, 2013. Doc 9859 Safety Management Manual, Neljas versioon. ICAO. s.l. : ICAO, 2018. B.Sheridan, Thomas. Automation As Alien: Challenges for Human Factors. s.l. : EUROCONTROL, HindSight 20., 2014.
Kunigunde passionaal

Abtiss Kunigunde passionaal (tšehhi keeles Pasionál abatyše Kunhuty) on ladinakeelne illumineeritud käsikiri, mis tehti abtiss Kunigunde, Böömimaa kuninga Otakar II tütre tellimusel 1312. aastal. Raamat on antoloogia Kristuse kannatusloo teemalistest müstilise sisuga traktaatidest, neist kahe autor on tšehhi dominiiklane nimega Kolda Koldice suguvõsast. Käsikirja kirjutas ja võib-olla ka illumineeris Praha kanoonik Beneš, kas teenis preestrina Praha Püha Georgi kloostris. 30 × 25 cm formaadis pärgamentkäsikiri asub Praha Rahvusraamatukogus, kirjega NKČR XIV. A. 17. Käsikirja illustratsioonide hulgas leidub varaseim värviline kujutis Tšehhi heraldilisest embleemist (tänapäeval Tšehhi Vabariigi väike vapp). Böömimaa vapp Kunigunde ja Jeesus Kristus Püha Pale Fo 17v Ingel Aadam ja Eeva Paradiisist väljaajamine Maarja kuulutamine Pasionál abatyše Kunhuty. - Manuscriptorium J. S. Vlček Schurr. The Passional of Abbess Cunegund: protagonists, production and a question of identity. MPhil Thesis, Department of History of Art, University of Glasgow, 2008 K. Rudy. Touching the book again: The Passional of Abbess Kunigunde of Bohemia. - Wolfenbütteler Mittelalter-Studien 34, Wiesbaden: Harrassowitz Verlag (2018), lk 247-257 Kunigunde passionaal digiteeritult Manuscriptoriumis (saatetekst tšehhi keeles)
Feldkirchen in Kärnten

Feldkirchen in Kärnten (sloveeni Trg) on linn Austrias, Kärnteni liidumaa ja Feldkircheni ringkonna keskus. Linnaosad on Fasching, Feldkirchen, Glanhofen, Gradisch, Hoefling, Klein Sankt Veit, Pernegg, Rabensdorf, Sankt Ulrich, Sittich, Tschwarzen ja Waiern. Nimi Feldkirchen tähendab kirikut väljal. Feldkirchen asub Klagenfurti nõo põhjaservas liidumaanteede (Bundesstraßen) B 93 Gurktal Straße (Friesachi suunal), B 94 Ossiacher Straße (Villachisse) ja B 95 Turracher Straße (Klagenfurti) ristumiskohas. Läbi linna voolavad nii Glani jõgi kui ka väike Tiebel, peamine Ossiacher See sissevool. Asula võis välja kujuneda kunagise Beliandrum mansio kohas Rooma tee ääres Teurniast Spittal an der Drau juures Virunumisse, Noricumi provintsi keskusse. Rooma 2. sajandi hauakivi on pandud Püha Miikaeli abikiriku seina. Feldkirchenit on esmamainitud nimega Ueldchiricha ("kirik väljal") Kärnteni Arnulfi 888. aasta dokumendis. Kihelkonnakirik Maria im Dorn (Romaani stiilis basiilika Karolingide kooriga) on üks vanemaid sakraalhooneid Kärntenis. Kunagine Eppensteini aadliperekonna pärandvara Feldkirchen pärandati 1166. aastal Bambergi piiskopkonnale. Piiskopid püstitasid Amthofi, millest sai toona kohaliku halduse keskus ning tänapäeeval kultuuriürituste koht ja väike muuseum. Maria Theresia omandas Feldkircheni 1759. aastal. Marksteini küla kesklinnast lõunas on endine piiripunkt Austria keisririigi ja lühiealiste Napoleoni Illüüria provintside Ülem-Kärnteni osa vahel. Tollijaama hoone ja piirikivi on alles. Feldkirchen sai linnaõigused 1930. aastal. Katoliku kihelkonnakirik Maria im Dorn Katoliku kirik St. Michael Katoliku kirik St. Martin Katoliku kirik St. Ulrich Amthof Antoniusheim Kihelkonnakirik Maria im Dorn Amthof Bamberg, Saksamaa, aastast 1993 Ahrensburg, Saksamaa, aastast 1998 Otto Maria Polley (1910–1984), kirjanik Sven Klimbacher, jäähokimängija Siegfried Grabner, lumelaudur Herbert Gantschacher, režissöör, produtsent, kirjanik Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Aromantilisus

Aromantilisus lühendatuna aro on romantiline orientatsioon mida iseloomustab romantilise külgetõmbe puudumine, vähesus või ainult teatud tingimustel. Aromantiline inimene võib olla hetero-, homo-, bi-, pan-, aseksuaalne jne. Aromantilisuse vastand on alloromantilisus Kuna aromantilisus eksisteerib spektrumil siis on olemas palju erinevaid aromatilisi identideete olemas. Allpool on loetelu tuntumatest. Aromantik - keegi kes tunneb vähe romantilist külgetõmmet või üldse mitte. Hallromantik - keegi kes tunneb romantilist külgetõmmet harva, kindlatel tingimustel või erinevalt viisil mis erineb alloromantilisusest. Demiromantik - keegi kes tunneb romantilist külgetõmmet alles siis kui tal on teise inimesega emotsionaalne side. "Sõnastik | Eesti LGBT Ühing". LGBT Ühing. Vaadatud 26. juunil 2024. "Identity Terminology – The Ace and Aro Advocacy Project" (Ameerika inglise). Vaadatud 26. juunil 2024.
Velislavi piibel

Velislavi piibel (Velislavova bible, Velislai biblia picta) on hilisgooti illumineeritud käsikiri, loodud umbes aastail 1325–1349 Prahas; käsikiri loetakse nn rahvalike käsikirjade (pildipiibel, biblia pauperum) hulka kuuluvaks ja asub Tšehhi Rahvusraamatukogus kirje XXIII.C.124 all. Velislavi piibel kuulub koos Kunigunde passionaali ja Vyšehradi koodeksiga Rahvusraamatukogu kõige väärtuslikumate varade hulka ja seda on kaks korda faksiimileväljaandena välja antud. 2006. aastal tunnistati Velislavi piibel rahvuslikuks kultuurimälestiseks. Käsikiri on formaadis 30,7 × 24,5 cm, algselt umbes 200 lehest on säilinud 188 lehte 747 piiblistseeniga ja lühikeste ladinakeelsete kommentaaridega nende juures. Illustratsioonid, ühevärvilised sulejoonistused pärgamendil, on loodud väheste vahenditega ja tagasihoidliku kunstilise tasemega, nagu see on rahvalikele käsikirjadele omane. Vaid üksikud illustratsioonid on värvilised. 1r–52v Esimene Moosese raamat 53r–88v Teine Moosese raamat 89r–108r Taanieli raamat 108v–115r Kohtumõistjate raamat 115v–130r Juuditi raamat 130v–135v Antikristuse tsükkel 136r–149r Kristuse tsükkel 153r–168v Ilmutusraamat 169r–179v Apostlite tsükkel 180r–188r Tsükkel pühast Václavist ja pühast Ludmillast Käsikirja kirjutas ja joonistas 14. sajandi esimesel poolel tundmatuks jäänud autor või mitu autorit kanoonik Velislavi tellimusel. Velislav oli õukonnakirjutaja Böömimaa Johann I õukonnas Prahas; hiljem jäi ta notarina ja diplomaadina ka Johanni poja Karl IV teenistusse. Velislavi ennast on kujutatud leheküljel fo 188r põlvitamas Aleksandria Katariina kuju ees. Velislav's Bible. - https://www.facsimilefinder.com/ Velislavova bible (Biblia picta Velislai). - Manuscriptorium Velislav-Bibel: mittelalterlicher Comic in Exklusivausgabe. - deutsch.radio.cz Bible tzv. Velislavova. - Památkový katalog L. Panusková (edit). The Velislav Bible, Finest Picture-Bible of the Late Middle Ages. Biblia depicta as Devotional, Mnemonic and Study Tool. - Central European Medieval Studies, 4. Amsterdam University Press, 2018 Velislavi piibel Manuscriptoriumis (kaastekst tšehhi keeles) Velislav's Bible. - https://www.facsimilefinder.com/ Velislav-Bibel: mittelalterlicher Comic in Exklusivausgabe. - deutsch.radio.cz (faksiimile väljaandmisest tehtud raadiosaate tutvustus, saksa keeles)